Document ID: 32006D0632

KOMMISSIONENS BESLUTNING
af 19. september 2006
om EF-tilskuddet i 2006 til EF-referencelaboratorierne for brucellose og mund- og klovesyge
(meddelt under nummer K(2006) 4124)
(Kun den engelske og den franske udgave er autentiske)
(2006/632/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 28, stk. 2, og
under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (2), særlig artikel 32, stk. 7, og
ud fra følgende betragtninger:
(1)
Ved beslutning 90/424/EØF fastsættes der bestemmelser om Fællesskabets finansielle bidrag på veterinærområdet. EF-referencelaboratorierne kan få tilskud i henhold til nævnte beslutning.
(2)
Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge, om ophævelse af direktiv 85/511/EØF og beslutningerne 89/531/EØF og 91/665/EØF og om ændring af direktiv 92/46/EØF (3) indeholder bestemmelser om, at der skal udpeges et EF-referencelaboratorium for mund- og klovesyge.
(3)
I henhold til Kommissionens forordning (EF) nr. 156/2004 af 29. januar 2004 om EF-tilskud til EF-referencelaboratorier i henhold til artikel 28 i beslutning 90/424/EØF (4) udbetales der EF-tilskud til at drive laboratorierne, hvis de godkendte arbejdsprogrammer gennemføres effektivt, og støttemodtagerne forelægger al den nødvendige dokumentation inden for en fastsat frist.
(4)
I juli 2005 iværksatte Kommissionen en indkaldelse af forslag for at udvælge og udpege nye EF-referencelaboratorier. Evalueringen af ansøgningerne blev afsluttet i december 2005 og resultaterne meddelt de kompetente myndigheder i de berørte medlemsstater. Som følge af den evaluering blev der blandt de udvalgte kandidater udpeget nye EF-referencelaboratorier, herunder også EF-referencelaboratorier for brucellose og mund- og klovesyge.
(5)
Bilag VII til forordning (EF) nr. 882/2004 indeholder en liste over EF-referencelaboratorier for dyresundhed og levende dyr. I den forordning, som ændret ved forordning (EF) nr. 776/2006, anføres AFSSA - Laboratoire d’études et de recherches en pathologie animale et zoonoses i Frankrig som EF-referencelaboratorium for brucellose, for så vidt angår de funktioner og opgaver, som er nævnt i artikel 32, stk. 2, i forordning (EF) nr. 882/2004.
(6)
I Kommissionens beslutning 2006/393/EF af 31. maj 2006 om udpegelse af EF-referencelaboratoriet for mund- og klovesyge (5) blev Institute for Animal Health, Pirbright Laboratory, der hører under Biotechnology and Biological Sciences Research Council (BBSRC) i Det Forenede Kongerige, udpeget som EF-referencelaboratorium for mund- og klovesyge, for så vidt angår de funktioner og opgaver, som er nævnt i bilag XVI til direktiv 2003/85/EF.
(7)
Kommissionen har foretaget en vurdering af de arbejdsprogrammer og dertil hørende budgetter, som EF-referencelaboratorierne har forelagt for 2006. Under forudsætning af at arbejdsprogrammerne gennemføres effektivt, er det nødvendigt, at Fællesskabet bidrager til finansiering af visse støtteberettigede omkostninger for disse EF-referencelaboratorier for at kunne gennemføre aktioner under arbejdsprogrammerne.
(8)
I overensstemmelse hermed bør der gives EF-tilskud til EF-referencelaboratorierne for brucellose og mund- og klovesyge.
(9)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
1. Med hensyn til brucellose yder Fællesskabet tilskud til Frankrig, for så vidt angår de funktioner og opgaver, som er nævnt i artikel 32, stk. 2, i forordning (EF) nr. 882/2004, som skal udføres af AFSSA - Laboratoire d’études et de recherches en pathologie animale et zoonoses, Maisons-Alfort.
2. EF-tilskuddet udgør 100 % af de støtteberettigede omkostninger, der afholdes af AFSSA - Laboratoire d’études et de recherches en pathologie animale et zoonoses, i forbindelse med arbejdsprogrammet, dog højst 125 000 EUR, i perioden 1. juli-31. december 2006.
Artikel 2
1. Med hensyn til mund- og klovesyge yder Fællesskabet tilskud til Det Forenede Kongerige, for så vidt angår de funktioner og opgaver, som er nævnt i bilag XVI til direktiv 2003/85/EF, som skal udføres af Institute for Animal Health, Pirbright Laboratory, der hører under Biotechnology and Biological Sciences Research Council (BBSRC) i Det Forenede Kongerige.
2. EF-tilskuddet udgør 100 % af de støtteberettigede omkostninger, der afholdes af Pirbright Laboratory, i forbindelse med arbejdsprogrammet, dog højst 125 000 EUR, i perioden 1. juli-31. december 2006.
Artikel 3
Denne beslutning er rettet til Den Franske Republik og Det Forenede Kongerige Storbritannien og Nordirland.
Udfærdiget i Bruxelles, den 19. september 2006.

Labels: 7
15
6